IY. 
ANNALES MUSEI NATION ALIS HUNGARICL 
1906 . 
ADATOK A MAGYARORSZÁGI MORPHOCARABUSOK 
ISMERETÉHEZ. 
Csíki Ernő- tol. 
(Egy térképpel a szövegben.) 
BEITRÄGE ZUR KENNTNISS DER UNGARISCHEN 
MORPHOCAR ABEN. 
Yon E. Csíki. 
(Mit einer Karte im Text.) 
A nagy futrinkák között talán a legérdekesebbek azok, amelyeket 
Morphocarabus elnevezés alatt, mint a Carabus- nem egyik csoportját 
foglaljuk össze. Ez a csoport vagy egyes fajai már többször foglalkoz¬ 
tatták a legkiválóbb szakférfiakat, kik közül e helyen csak Schaum, 
Thomson, Kraatz, Birthler, Ganglbauer és Reitter-I akarom említeni, 
s a kik az idetartozó sok alakot nagyjában három faj köré csoportosí¬ 
tották. Ezek a fajok a C. monilis Fabr., Scheidleri Panz. és Rollavi 
Pallrd. Újabban Born a C. monilis és Scheidleri- 1, 1 majd később a 
Scheidleri és Rollavi ' 2 fajokat is, egy és ugyanazon faj fajtáinak minő¬ 
sítette, melyek a prioritás elve szerint monilis FABR.-nak nevezendők. 3 4 
Az összevonás pedig azért történt, mert gyűjteményében talált olyan 
példányokat, melyeknél a másodrendű közterecskék a szárnyfedők elülső 
felében, a második és harmadik elsőrendű közterecske között, szabályo¬ 
san kettéosztódtak. Ilyen példányokat úgy a három elsőrendű köz- 
terecskével biró Preyssleri, mint a négy elsőrendű közterecskével biró 
Ormayi, Rothi és moldaviensis 4 között talált. Ezeket az eseteket pedig, 
mivel többnyire egy helyről származó példányokon mutatkoztak, nem 
monstrozitásoknak, hanem az ősi, több közterecskével biró alakokra való 
1 Insekten-Börse. XX, 1903, p. 51. 
2 Buletinul Soc. Sciint. Bucuresc. XII, 1903, p. 296. 
;i Insekten-Börse. XXI, 1904, p. 43. 
4 A C. Rollavi moldaviensis -nek azonban nem négy, hanem csak három 
elsőrendű közterecskéje van, tehát nem a C. Rollavi, hanem az excellens alakköré¬ 
hez tartozik. Ezt a C. moldaviensis nehány példánya alapján, melyeket a M. Nemzeti 
Muzeum Montandon úrtól szerzett meg, tudtam megállapítani. 
